C 278/32
3.6.
HR
Službeni list Europske unije
20.7.2022.
Posebna pravila za označivanje proizvoda na koji se odnosi registrirani naziv Na svim pakiranjima pogača „Piadina Romagnola”/„Piada Romagnola” ZOZP moraju biti navedeni sljedeći elementi jasnim, čitljivim, neizbrisivim i lako prepoznatljivim tiskom: — logotip EU-a, — naziv „Piadina Romagnola” ili „Piada Romagnola” nakon kojeg slijede riječi „Indicazione Geografica Protetta” („Zaštićena oznaka zemljopisnog podrijetla”) ili odgovarajuća kratica „IGP” („ZOZP”), — logotip proizvoda.
Kako bi potrošačima bilo što jasnije, na pakiranju vrste pogače Rimini „Piadina Romagnola”/„Piada Romagnola” moraju se nalaziti i dodatne riječi „alla Riminese” („na način Rimini”) jasnim, čitljivim, neizbrisivim i lako prepoznatljivim tiskom jednake vrste koja je upotrijebljena za naziv „Piadina Romagnola”/„Piada Romagnola”.
Logotip je prikazan u nastavku.
Boje koje se upotrebljavaju jesu smeđa 724 C i bež 728 C.
Slika može biti crno-bijela ako su crna i bijela jedine boje korištene na oznaci.
Ako se proizvod proizvodi i prodaje isključivo izravno, prethodno opisani logotip i riječi mogu se postaviti pored oznake naziva prodajnog mjesta.
Slova koja se upotrebljavaju za riječi „Piadina Romagnola” ili „Piada Romagnola” ZOZP i ostale riječi utvrđene u ovom dokumentu moraju se nalaziti u istom vidnom polju istaknuta na jasan način, čitljiva i neizbrisiva te biti dovoljno velika kako bi se isticala od pozadine na kojoj su otisnuta da bi ih se moglo jasno razlikovati od svih drugih riječi i/ili slika.
Na oznakama mogu biti navedeni i drugi podaci kojima se pomaže potrošaču i/ili podaci o hranjivim vrijednostima te nazivi poduzeća i žigovi, pod uvjetom da nemaju pohvalni ton i da ne dovode potrošača u zabludu.
Ako je „Piadina Romagnola”/„Piada Romagnola” debljine 4–8 mm, na oznaku se mogu postaviti riječi „spessa” ili „la spessa” (debela).
Za proizvode namijenjene međunarodnim tržištima izraz „zaštićena oznaka zemljopisnog podrijetla” može se navesti na jeziku predmetne zemlje.
4.
Sažeta definicija zemljopisnog područja Područje u kojem se pogača „Piadina Romagnola”/„Piada Romagnola” može proizvoditi i pakirati povijesna je regija Romagna, točnije čitavo područje provincija Rimini, Forlì-Cesena i Ravenna te sljedeće općine provincije Bologna: Borgo Tossignano, Casalfiumanese, Castel del Rio, Castel Guelfo, Castel San Pietro, Dozza, Fontanelice, Imola i Mordano.
5.
Povezanost sa zemljopisnim područjem Povijesna regija Romagna najistočniji je dio regije Emilia-Romagna.
Proteže se od Jadranskog mora na istoku do granice s provincijom Bologna na zapadu te od granice s regijom Marche na jugu do granice s provincijom Ferrara na sjeveru.
Ima umjerenu subkontinentalnu klimu koja se razlikuje ovisno o nadmorskoj visini i udaljenosti od obale.
Iako se klima regije Romagna ne razlikuje znatno od klime ostatka sjeverne Italije, ima vlastite značajke koje proizlaze iz postupnog sužavanja ravnice.